કાબુલ: કાબુલમાં આવેલી સ્પેનીશ દૂતાવાસ કચેરી પર હુમલાખોરો દ્વારા હુમલો કરાયો હોવાનું અફઘાન અધિકારીઓએ જણાવ્યું હતું. આ અગાઉ શહેરની મધ્યમાં આવેલી આ કચેરીએ ગોળીબાર અને પ્રચંડ કાર વિસ્ફોટ થયો હતો. આ ઘટનામાં બે જણાના મૃત્યુ થયા હતા. ઘાયલોની સંખ્યા વધતી હોવાથી મૃત્યુ આંક વધવાની શક્યતા છે. છેલ્લા અહેવાલ સુધી હુમલાખોરો અને સુરક્ષાદળો વચ્ચે અથડામણ ચાલુ હતી. મેડ્રીડમાં વિદેશ મંત્રાલયના પ્રવક્તાએ જણાવ્યું હતું કે, દૂતાવાસ પર હુમલો થયો છે. અમે માહિતી એકઠી કરી રહ્યા છીએ.